EkBass/fiwiki-20250220-pages-articles huggingface dataset:
Kaskis

Kaskis on turkulainen, vuonna 2014 perustettu ravintola. 36-paikkainen ravintola sijaitsee asuinkerrostalon alakerrassa Turun II kaupunginosassa, Luostarinmäen käsityöläismuseon lounaispuolella. Kaskiksen ravintoloitsijat ovat Vuoden kokki -tunnustuksen 2013 voittanut Erik Mansikka ja Simo Raisio keittiössä sekä viineistä vastaava Topi Pekkanen. "Rennoksi kortteliravintolaksi" luonnehdittu ravintola vakiinnutti pian paikkansa Suomen arvostetuimpien ruokaravintoloiden joukkossa. Ravintola Kaskiksen ruokaa luonnehditaan herkulliseksi ja palvelua laadukkaaksi. Ravintolan ruokafilosofian perustan luo klassinen ranskalainen keittiötaito, mutta uusien tekniikoiden, laadukkaiden kotimaisten raaka-aineiden ja harkittujen makuparien avulla annoksista on saatu omaleimaisia. Ravintola on saanut kiitosta tarjoamalla myös kasvissyöjille ja vegaaneille sopivaa usean ruokalajin maistelumenuta. Ravintola tekee yhteistyötä monien pientuottajien kanssa. Kaskikselle myönnettiin Vuoden ravintola 2018 -tunnustus helmikuussa 2018. ==Lähteet== ==Aiheesta muualla== *White Guide Nordic (vuoden 2017 listalla arvio 325 ravintolasta Pohjolassa) (whiteguide-nordic.com) Kaskis Luokka:II kaupunginosa Luokka:Suomen gastronomien seuran vuoden ravintolat
Vanke

Vanke (万科) eli China Vanke Co Ltd on suuri, kiinalainen, kotimaansa johtaviin lukeutuva kiinteistörahoitukseen, asuntorakentamiseen ja -myyntiin keskittynyt pörssiyhtiö. Sen kotipaikka on Shenzhen. Osake noteerataan Shenzhenin ja Hongkongin pörsseissä. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 167. Se luokiteltiin tällä listalla Kiinan 26. suurimmaksi pörssiyritykseksi. Vanke oli vuonna 2016 markkina-arvoltaan suurin Shenzhenin pörssiin listautuneista yrityksistä (199,832 mrd. RMB). Toukokuussa 2017 yhtiön markkina-arvo oli 30,5 miljardia Yhdysvaltain dollaria ja vuoden 2016 liikevaihto 33,7 miljardia USD. ==Lähteet== ==Aiheesta muualla== *Sara Hsu (6.7.2016) China's Real Estate Sector Is Overstocked (forbes.com) Luokka:Kiinalaiset pörssiyhtiöt Luokka:Shenzhen Luokka:Rakennusyhtiöt
Mongolian parlamenttivaalit 2004

Mongoliassa pidettiin parlamenttivaalit 27. kesäkuuta 2004. Vaalien tuloksena Mongolian kansan vallankumouspuolue säilytti paikkansa suuren huralin suurimpana puolueena saaden 36 paikkaa menettäen aiemmasta 74 paikastaan valtaosan.http://www.electionguide.org/election.php?ID=236 == Tulokset == Puolue Äänimäärä Äänimäärä % Paikkojen määrä +/- Mongolian kansan vallankumouspuolue 517,443 48,23% 36 -36 Isänmaan demokraattinen koalitio 474,977 47,27 34 +32 Republikaanit 14,819 1,38 1 +1 Sitoutumattomat 36,543 3,41 3 +2 Muut 28,814 2,69 0 - Virheelliset/tyhjät äänet 15,719 - - - Väliaikaisia - - 2 - Yhteensä 1,088,683 100 76 0 Äänestysprosentti 81,82http://archive.ipu.org/parline-e/reports/arc/2219_04.htm == Lähteet == Luokka:Mongolian vaalit Luokka:Vuoden 2004 vaalit
Midea Group

180px|thumb|left |Ilmastointilaitteita hongkongilaisen parturinliikkeen seinässä, vasemmalla Midean laite. Midea Group (; pinyin: Měidì Jítuán) on suuri kiinalainen kotitalouksien aurinkoenergiaratkaisujen, ilmastointilaitteiden, automaatiojärjestelmien ja kodinkoneiden (kuten jääkaappien ja liesien) valmistaja. Konsernin asiakaskunta on kansainvälinen, yrityksellä on vientiä kymmeniin maihin. Midean valmistamia kodinkoneita myydään myös Suomessa. Yhtiön päämaja sijaitsee Foshanissa. Yhtiön osake noteerataan Shenzhenin pörssissä. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 335. Se luokiteltiin tällä listalla Kiinan 37. suurimmaksi pörssiyritykseksi. Vuonna 2016 Midea Group oli markkina-arvoltaan toiseksi suurin Shenzhenin pörssiin listautuneista yrityksistä (181,941 mrd. RMB)., ja yhtiön markkina-arvo oli 31,5 miljardia Yhdysvaltain dollaria (toukokuussa 2017) ja liikevaihto 23,9 miljardia USD (2016). ==Katso myös== *KUKA ==Lähteet== ==Aiheesta muualla== Luokka:Kiinalaiset pörssiyhtiöt Luokka:Kodinkonevalmistajat
Öberg

Öberg tai Öhberg on muun muassa seuraavien henkilöiden sukunimi: * Albert Öberg (1850–1910), suomalainen jursti ja virka- ja valtiopäivämies * Astrid Öberg (1907–1990), suomenruotsalainen kirjailija ja kääntäjä * Elvira Öberg (s. 1999), ruotsalainen ampumahiihtäjä * Emil Öhberg (s. 1993), suomalainen jalkapalloilija * Hanna Öberg (s. 1995), ruotsalainen ampumahiihtäjä ja olympiavoittaja * Hans Emanuel Öberg (1893–1969), ruotsalainen luterilainen pappi ja virsirunoilija * Jennie Öberg (s. 1989), ruotsalainen maastohiihtäjä * Kai Öhberg (s. 1979), suomalainen jääkiekkoilija * Maria Elisabet Öberg (1734–1808), suomalainen kehruumestari ja kehruun opettaja * Peter Öberg (s. 1980), ruotsalainen suunnistaja * Rafael Öhberg (1904–1954), suomalainen helluntailainen evankelista, kuoronjohtaja, säveltäjä ja sanoittaja * Thure Öberg (1872–1935), ruotsalainen koristemaalari * Viktor Wilhelm Öhberg (1830–1907), suomalainen opettaja, kansakoulutarkastaja ja valtiopäivämies.
Muuramen seurakunta

Muuramen seurakunta on Lapuan hiippakuntaan ja Eteläisen Keski-Suomen rovastikuntaan kuuluva Suomen evankelis-luterilaisen kirkon seurakunta, joka toimii Muuramen kunnan alueella. == Historia == Muuramen alue oli kuulunut kulmakuntana Korpilahteen, josta se erotettiin itsenäiseksi emäseurakunnaksi vuonna 1921. Samaan kulmakuntaan kuului myös Säynätsalon alue, mutta se erotettiin omaksi seurakunnakseen jo vuonna 1922. Muurame sai oman kirkon vuonna 1929. == Papisto == === Kirkkoherrat === * 1969–1996: Tapio Vähäkangas == Lähteet == == Aiheesta muualla == *Muuramen seurakunnan kotisivut Luokka:Lapuan hiippakunnan seurakunnat Luokka:Muurame
Girsu

Girsu oli kaupunki muinaisessa Sumerissa. Se sijaitsi Tigris ja Eufrat-jokien välissä, Tellohin kummulla nykyisen Dhi Qarin maakunnan alueella Irakissa. Kummun vanha nimi oli Girsu, ja tästä kaupunki sai nimensä. Girsu sulautui vähitellen siitä kaakkoon sijainneeseen Lagašin kaupunkivaltioon. Ranskalaiset arkeologit tekivät kaivauksia Tellohissa vuosina 1877–1933 ja löysivät yli 50 000 nuolenpääkirjoituksella kirjoitettu tekstiä. Ne ovat keskeinen lähde tutkittaessa 3000-luvun eaa. Sumeria. == Lähteet == == Aiheesta muualla == Luokka:Sumerin kaupungit Luokka:Dhi Qar
Ukumbi

Ukumbi ry on suomalainen voittoa tavoittelematon organisaatio. Organisaation tarkoitus on tarjota arkkitehtuuripalveluita kehitysmaihin, joissa näitä palveluita on vähän. Ukumbin tavoiteryhmä on nuoret ja naiset, jotka ovat avun tarpeessa. Arkkitehdit Saija Hollmén, Jenni Reuter ja Helena Sandman perustivat Ukumbin vuonna 2007. == Ideologia == Ukumbin perusideologia on köyhyyden estäminen ja ihmisoikeuksien edistäminen arkkitehtuurin avulla. Rakennuksien on myös oltava ekologisia, ja jos mahdollista olla rakennettu paikallisista tai kierrätetyistä rakennusmateriaaleista. ==Ukumbi ry:n muut jäsenet== Ukumbi-yhdistyksessä ovat nykyisin mukana myös arkkitehtitoimistot Komitu (Noora Aaltonen, Sisko Hovila, Tuuli Kassi, Maiju Suomi, Elina Tenho ja Inari Virkkala) sekä Rudanko + Kankkunen (Hilla Rudanko ja Anssi Kankkunen). Komitu on suunnitellut Ubuntun kautta Kambodžaan vuonna 2014 valmistuneen Kouk Khleangin nuorisokeskuksen ja Rudanko + Kankkunen samaan maahan vuonna 2011 valmistuneen Sra Poun ammattikoulun. == Projektit == Ukumbilla on projekteja muun muassa Tansaniassa, Senegalissa, Kambodjassa, Egyptissä ja Intiassa. Projektit ovat suojakoteja, lastenkoteja, kouluja ja nuorisokeskuksia. === Lista projekteista === * Naistenkeskus: Senegal 1995–2001 * Sra Pou työkoulu: Kambodža 2010–2011 * Kouk Khleang nuortenkeskus: Kambodža 2010–2014 * A.P.E. opetuslaitos: Egypti 2010-jatkuva projekti * KWIECO suojakoti: Tansania 2010-jatkuva projekti * Nyang`oro oppilaskoti: Tansania 2016-jatkuva projekti == Lähteet == * Ukumbi.org * Yle Uutiset ===Viitteet=== Luokka:Suomalaiset järjestöt Luokka:Taiteen valtionpalkinnolla palkitut
Alberto Claramunt

Alberto Claramunt (s. 1973 Seinäjoki) on suomalainen toimittaja, joka työskenteli vuosina 2013–2021 kokoomuksen pää-äänenkannattajan Nykypäivän ja sen verkkoversion Verkkouutisten päätoimittajana. Syksyllä 2021 Claramunt siirtyi AlfaTV-kanavan verkkosisältöjohtajaksi.https://alfatv.fi/ajankohtaiset/alberto-claramunt- alfatvn-sisaltojohtajaksi/ Lokakuussa 2022 hän siirtyi Kauppalehteen politiikan toimittajana. Claramunt kirjoitti ylioppilaaksi Kurikan lukiosta vuonna 1992 ja opiskeli politiikan tutkimusta Tampereen yliopistossa. Vuodesta 1999 lähtien hän työskenteli toimittajana Kauppalehdessä, Aamulehdessä sekä Kalevassa. Ennen Nykypäivän päätoimittajaksi nimittämistään Claramunt työskenteli lehden toimituspäällikkönä. Hänen valittiin päätoimittajaksi maaliskuussa 2013 tehtävästä luottamuspulan vuoksi erotetun Tapani Mäkisen tilalle. Alberto Claramuntin isä on kotoisin Kataloniasta. == Lähteet == Luokka:Suomalaiset toimittajat Luokka:Vuonna 1973 syntyneet Luokka:Elävät henkilöt Luokka:Suomalaiset politiikantoimittajat
Entemena

Entemena oli Lagašin kuningas noin 2400 eaa. Hän oli valloittajakuningas Eannatumin veljenpoika. Entemenan mukaan on nimetty tuolta ajalta peräisin oleva, Ningirsu-jumalalle omistettu ja kaiverruksin koristeltu hopeavaasi, Entemenan vaasi. == Lähteet == == Aiheesta muualla == Luokka:Sumerin kuninkaat
Strawberry Jam

__NOTOC__ Strawberry Jam on yhdysvaltalaisen kokeellista pop-musiikkia tuottavan yhtye Animal Collectiven seitsemäs studioalbumi ja heidän ensimmäisensä Domino Records -levy-yhtiöllä. Albumi julkaistiin 10. syyskuuta 2007 ja siltä julkaistiin kaksi singleä, "Peacebone" ja "Fireworks".Genius: Animal Collective - Strawberry Jam == Kappaleet == # # # # # # # # # == Palaute == Albumi sai positiivista palautetta kriitikoilta ja yhdysvaltalainen musiikkisivusto Pitchfork nimitti albumin sijalle 6. "The Best Albums of 2007" -listalla.Pitchfork: Top 50 Albums of 2007 * Metacritic: 79/100Metacritic: Animal Collective - Strawberry Jam -levyarvostelu * Pitchfork: 9.3/10Pitchfork: Animal Collective - Strawberry Jam -levyarvostelu * Soundi: Soundi: Animal Collective - Strawberry Jam -levyarvostelu == Lähteet == Luokka:Yhdysvaltalaiset popalbumit Luokka:Vuoden 2007 albumit
Yamaha PZ

Yamaha Phazer, lyhennettynä Yamaha PZ, on Yamahan valmistama moottorikelkka, joka otettiin käyttöön vuonna 1984. Yamaha Phazer on yksi Yamahan suosituimmista moottorikelkkamalleista ja se sai monia seuraajia, kuten Phazer II, Phazer Deluxe, Phazer Mountain Lite, Phazer FX ja Phazer GT. Phazerissä oli kaksitahtimoottori vuosina 1984-2001, mutta myöhemmin Yamaha aloitti nelitahtimoottoreiden käytön. Esimerkiksi vuoden 2007 Yamaha Phazer FX:ssä on 500 cm3:n nestejäähdytteinen nelitahtimoottori Yamahan motocrossmalli YZ:sta. Luokka:Yamaha
Peter Jöback (albumi)

__NOTOC__ Peter Jöback on Peter Jöbackin esikoisalbumi, joka julkaistiin vuonna 1993. Kappaleet Jöback on säveltänyt ja sanoittanut yhdessä veljensä Michaelin kanssa. == Kappaleet == # Varje gång vi ses # Nu när jag funnit dig # Du är min längtan # Behöver dig # Vem vet # Om du vill ha mer # Kom till mig # Vem bryr sig om # I din blick # Det ingen annan vet Luokka:Vuoden 1993 esikoisalbumit Luokka:Ruotsalaiset popalbumit Luokka:Soulalbumit
My Friend

My Friend voi tarkoittaa ainakin seuraavia: * My Friend, Neil Sedakan kokoelma-albumi vuodelta 1986 * ”My Friend”, Jacques Houdekin esittämä Kroatian edustuskappale Eurovision laulukilpailussa 2017 == Katso myös == * My Friends
Amodiakiini

Amodiakiini (C20H22N3ClO) on kinoliinin aminojohdannaisiin kuuluva orgaaninen yhdiste. Yhdistettä voidaan käyttää lääketieteessä malarian hoitoon. Amodiakiini kuuluu Maailman terveysjärjestön (WHO) ylläpitämään luetteloon tärkeimmistä lääkeaineista. == Ominaisuudet ja käyttö == Huoneenlämpötilassa amodiakiini on väriltään keltaista kiteistä ainetta.Paul Actor, Alfred W. Chow, Frank J. Dutko & Mark A. McKinlay: Chemotherapeutics, Ullmann's Encyclopedia of Industrial Chemistry, John Wiley & Sons, New York, 2000. Viitattu 27.10.2017 Amodiakiinin vaikutusmekanismi on samankaltainen klorokiinin kanssa. Yhdiste metaboloituu ihmiselimistössä aktiiviseksi metaboliitiksi desetyyliamodiakiiniksi, joka kerääntyy malarialoisioon ja vaikuttaa muun muassa hemin aineenvaihduntaan. Amodiakiini on tehokas Plasmodium falciparum- ja P. vivax-loisioita vastaan, joskin myös resistenttiyttä esiintyy. Amodiakiinia käytetään tyypillisesti yhdistelmävalmisteena artesunaatin kanssa. == Haittavaikutukset == Amodiakiini on pääsääntöisesti hyvin siedetty lääkeaine. Tyypillisimpiä haittavaikutuksia ovat huonovointisuus, oksentelu, pääkipu, vatsakipu, yskä, anoreksia ja heikkouden tunne. Vakavampia haittavaikutuksia ovat maksatoksisuus, joka ilmenee pitkäaikaisessa käytössä, ja neutropenia. Nämä haittavaikutukset johtuvat todennäköisesti amodiakiinin aineenvaihduntatuotteena muodostuvasta kinoni-imiinistä. == Valmistus == Amodiakiinin valmistukseen on kaksi yleisesti käytettyä tapaa. Ensimmäisessä parasetamoli reagoi Mannich- reaktiolla dietyyliamiinin ja formaldehydin kanssa muodostaen 4-asetamido-α- dietyuyliamino-o-kresolia. Tämän välituotteen amidiryhmä hydrolysoidaan happamissa olosuhteissa ja muodostuva välituote reagoi 4,7-dikloorikinoliinin kanssa amodiakiiniksi. : Toisessa valmistustavassa 4,7-dikloorikinoliini reagoi p-aminofenolin kanssa ja tätä vaihetta seuraa Mannich-reaktio dietyyliamiinin ja formaldehydin kanssa. : == Lähteet == Luokka:Alkueläinlääkkeet Luokka:WHO:n tärkeimmät lääkkeet Luokka:Malarialääkkeet
Ahlaisten seurakunta

Ahlaisten seurakunta oli Turun arkkihiippakuntaan kuulunut Suomen evankelis- luterilaisen kirkon seurakunta, joka toimi entisen Ahlaisten kunnan alueella Porissa. thumb|Seurakunnan kirkkona toimi Ahlaisten kirkko. == Historia == Ahlainen perustettiin Ulvilan seurakuntaan kuuluneeksi kappeliseurakunnaksi vuonna 1691. Vuonna 1861 se siirtyi kappeliseurakunnaksi Noormarkun seurakunnan alaisuuteen. Vuonna 1893 Ahlaisista tuli itsenäinen seurakunta.. Vuoden 1926 alussa Ahlaisten seurakunnalla oli 4 295 jäsentä. Vuonna 1929 jäseniä oli 4 283. Rippikoululaisia oli 85 ja kinkerikuntia 8. Seurakunnan kirkkokuoroon kuului 30 henkeä. Vuoden 1943 alkuun mennessä jäsenmäärä oli 3 474 henkeä. Vuoden 1946 lopussa oli jäsenmäärä laskenut 3 465 henkeen. Vuonna 1953 seurakunnan jäsenmäärä oli 3 359. Tällöin mainitaan seurakunnassa olleen sekä evankelisen herätysliikkeen, lestadiolaisuuden että rukoilevaisuuden kannatusta. Vuonna 1968 seurakunnan jäsenmäärä oli laskenut 2 693 henkeen. Seurakunnan väestö oli pääosin maatalous-, pienviljelijä- ja kalastajaväestöä. Seurakunnassa mainitaan tuolloin olleen vähän lestadiolaisuuden sekä rukoilevaisuuden kannatusta. Kirkkokuorossa 20 jäsentä, minkä lisäksi seurakunnassa oli lapsikuoro. Vuonna 1972 Ahlaisten kunta liitettiin Porin kaupunkiin, mutta seurakunta jatkoi edelleen toimintaansa yhtenä Porin seurakunnista. Vuonna 2015 Ahlaisten seurakunta yhdistyi yhdessä Pihlavan seurakunnan ja Reposaaren seurakunnan kanssa uudeksi Meri-Porin seurakunnaksi. == Lähteet == Luokka:Entiset Turun arkkihiippakunnan seurakunnat Seurakunta Luokka:Porin seurakunnat
Denis Spitsov

Denis Sergejevitš Spitsov (; s. 16. elokuuta 1996) on venäläinen maastohiihtäjä ja viestin olympiavoittaja. Hän on luistelutyylin ja ylämäkien spesialisti. Spitsov saavutti pronssin 15 kilometrin vapaan hiihtotavan kilpailussa Korean talviolympialaisissa 2018 https://yle.fi/urheilu/3-10078256 Samoissa kilpailuissa hän sai hopeaa viestissä ja vapaan hiihtotavan parisprintissä sekä oli yhdistelmäkilpailun neljäs. Pekingin olympialaisissa 2022 hän hiihti kolmannen osuuden Venäjän olympiakomitean kultaa voittaneessa viestijoukkueessa. Lisäksi hän savutti hopeaa yhdistelmäkilpailussa ja oli kuudes lyhennetyssä 50 kilometrin vapaan hiihtotavan yhteislähtökilpailussa. Spitsov saavutti nuorten MM-kilpailuissa kultaa viestissä, hopeaa 10 kilometrin vapaan hiihtotavan kilpailussa ja pronssia yhdistelmäkilpailussa 2015 sekä hopeaa viestissä ja pronssia 15 kilometrin vapaan kilpailussa 2016. Alle 23-vuotiaiden MM-kilpailuissa hän sai pronssia yhdistelmäkilpailussa ja 15 kilometrin vapaan kilpailussa 2017 sekä yhdistelmäkilpailun kultamitalin ja 15 kilometrin perinteisen hiihtotavan kilpailun hopean vuonna 2018. Spitsov kilpaili maailmancupissa ensimmäisen kerran Davosin sprintissä joulukuussa 2017. Seuraavan päivän 15 kilometrin vapaan hiihtotavan kilpailussa hän saavutti ensimmäiset maailmancupin pisteensä oltuaan seitsemäs. Parhaimmillaan hän on sijoittunut yksittäisessä maailmancup-kilpailussa viidenneksi Oslon vapaan hiihtotavan 50 kilometrin yhteislähtökilpailussa maaliskuussa 2018. Tour de Skin 2017–2018 päätösetapin osuusajoissa hän oli kolmanneksi nopein. Hän oli kolmas myös Lillehammerin Nordic opening -tapahtuman 15 kilometrin vapaan hiihtotavan kilpailussa 2018. Tour de Skillä 2018–2019 hän oli nopein Oberstdorfin 15 kilometrin vapaan hiihtotavan takaa-ajokilpailun osuusajoissa. Tourin lopputuloksissa hän oli kahdeksas. Tammikuussa 2021 Spitsov sijoittui Tour de Skin Toblachin 15 kilometrin vapaan hiihtotavan väliaikalähtökilpailussa toiseksi. Hän voitti kiertueen päättäneen Val di Fiemmen 10 kilometrin vapaan hiihtotavan yhteislähtökilpailun ja sijoittui Tour de Skin kokonaiskilpailussa kolmanneksi. Maailmancupin pisteissä hän oli yhdeksäs ja normaalimatkojen cupissa neljäs. Tour de Skin 2021–2022 kokonaiskilpailussa hän sijoittui neljänneksi ja Val di Fiemmen 10 kilometrin vapaan hiihtotavan yhteislähtöetapilla toiseksi. Pekingin talviolympialaisten jälkeen Spitsov ylennettiin Venäjän kansalliskaartin kapteeniksi. Pekingin talviolympialaisten jälkeen Spitsov ylennettiin Venäjän kansalliskaartin kapteeniksi. == Lähteet == Luokka:Venäläiset maastohiihtäjät Luokka:Vuonna 1996 syntyneet Luokka:Elävät henkilöt Luokka:Venäläiset olympiamitalistit
Tikkiheinät

Tikkiheinät (Bothriochloa) on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi 34 lajia. == Lajeja == * Bothriochloa alta * Bothriochloa biloba * Bothriochloa bladhii * Bothriochloa decipiens * Bothriochloa ewartiana * Bothriochloa ischaemum – viuhkatikkiheinä * Bothriochloa insculpta – (aik. mesisahraheinä Dichanthium insculptum) * Bothriochloa macra * Bothriochloa pertusa – puikkotikkiheinä * Bothriochloa saccharoides == Lähteet == == Aiheesta muualla == * Finto: Kassu – Kasvien suomenkieliset nimet: Bothriochloa * Suomen Lajitietokeskus: Tikkiheinät – Bothriochloa Luokka:Heinäkasvit
Norja talviolympialaisissa 2014

Norja osallistui Sotšin talviolympialaisiin 2014 134:n urheilijan voimin. == Mitalistit == Mitali Nimi Laji Tapahtuma Päiväys Maastohiihto naisten 15 km yhdistelmähiihto 8. helmikuuta Ampumahiihto miesten sprintti 8. helmikuuta Maastohiihto naisten sprintti 11. helmikuuta Maastohiihto miesten sprintti 11. helmikuuta Alppihiihto miesten supersuurpujottelu 16. helmikuuta Ampumahiihto miesten yhteislähtö 18. helmikuuta Yhdistetty normaalimäki 18. helmikuuta Maastohiihto naisten parisprinttiti 19. helmikuuta Ampumahiihto sekaviesti 19. helmikuuta Yhdistetty joukkuekilpailu 20. helmikuuta Maastohiihto naisten 30 km vapaa hiihtotyyli 22. helmikuuta Lumilautailu miesten slopestyle 8. helmikuuta Maastohiihto naisten sprintti 11. helmikuuta Ampumahiihto naisten takaa-ajo 11. helmikuuta Yhdistetty normaalimäki 18. helmikuuta Maastohiihto naisten 30 km freestyle 22. helmikuuta Maastohiihto naisten 15 km yhdistelmähiihto 8. helmikuuta Alppihiihto miesten syöksylasku 9. helmikuuta Maastohiihto miesten 30 km yhdistelmähiihto 9. helmikuuta Mäkihyppy miesten normaalimäki 9. helmikuuta Yhdistetty normaalimäki 12. helmikuuta Maastohiihto naisten 10 km perinteinen 13. helmikuuta Ampumahiihto naisten yhteislähtö 17. helmikuuta Fanny Welle-Strand Horn Tiril Eckhoff Ann Kristin Flatland Tora Berger Ampumahiihto naisten viesti 21. helmikuuta Maastohiihto naisten 30 km vapaa hiihtotyyli 22. helmikuuta Alppihiihto miesten pujottelu 22. helmikuuta Lähde: == Lähteet == talviolympialaisissa 2014 Luokka:Valtiot talviolympialaisissa 2014
Bafing Makanan luonnonpuisto

Bafing Makanan luonnonpuisto () on luonnonsuojelualue Kayesin alueella Malissa. Sen pinta-ala on 1 764,69 neliökilometriä. Vuonna 1990 perustettu luonnonsuojelualue sijaitsee Bafingjoen ympäristössä Kayesin alueen Kéniéban, Bafoulabén ja Kitan piireissä. Vuodesta 2002 lähtien se käsittää Koroufingin ja Wongon suojelualueet ja erillisen simpanssiensuojelualueen. Alue on pinnanmuodostukseltaan kukkuloita, laaksoja ja tasankoa. Sen ilmasto on pohjoisessa sudanilais- ja etelässä sudanilais-guinealaistyyppinen. Kasvillisuus on kuivaa savannia, avointa metsää ja pensaikkoa. Eläinkunta käsittää leijonia, leopardeja, puhveleja, antilooppeja, monia lintulajeja ja apinoita, joihin kuuluu laaja simpanssipopulaatio. Bafingjoen rannoilla elää virtahepoja ja tulva-altaissa krokotiileja. Uhanalaisia lajeja ovat jättiläishirviantilooppi, hyeenakoira ja guineansimpanssi. Seudun asukkaat ovat etupäässä mandinkoja, jotka harjoittavat maanviljelyä, karjanhoitoa ja metsien hyödyntämistä. Manantalissa on vesivoimalaitos. Matkailun keskuksena toimii Kouroukoton kylä. Malin ja Guinean rajaseudulle suunnitellaan Bafing Famélén luonnonsuojelualuetta, joka käsittäisi Bafingin pohjoisvyöhykkeen (2 505,09 neliökilometriä) ja perusteilla olevan Galé Limakolen kaakkoisvyöhykkeen (821,30 neliökilometriä). ==Lähteet== Luokka:Kayesin alue Luokka:Malin luonnonsuojelualueet
San Nicolás de Bari (1769)

San Nicolás de Bari oli Espanjan laivaston vuonna 1769 vesille laskettu San Vicente Ferrer -luokan kaksikantinen 80-tykkinen linjalaiva. == Valmistus == Alus tilattiin Astillero Realilta Cartagenasta, missä köli laskettiin 26. syyskuuta 1767. Alus laskettiin vesille 5. huhtikuuta 1769.Winfield et al 2023 s. 119-120 == Palvelus == Elokuussa 1769 alus siirrettiin Cartagenasta Triunfanten ja San Lorenzon kanssa Cádiziin. Se suojasi 10. syyskuuta saattueen Veracruziin. Vuonna 1772 alus teki useita matkoja Välimerellä päällikkönään Alfonso Albuquerque de Guevara. Se muun muassa vaihtoi sotavankeja Algerissa. Aluksen historiasta ei ensimmäisen kymmenen vuoden ajalta ole juuri muuta tietoa ja Winfield olettaakin sen olleen ison osan ajasta reservissä. Alus riisuttiin aseista 1777. Kesäkuussa 1778 alus palautettiin palvelukseen päällikkönään Justo Riquelme ja lähti heinäkuussa päällikkönään Buenaventura Moreno y Jayme liittyäkseen Cádizissa Córdoban laivastoon. Alus osallistui 23. heinäkuuta 1. Englannin kanaalin sotaretkeen, mistä se palasi 28. joulukuuta Cádiziin. Aluksen päällikkönä oli 28. huhtikuuta 1780 Francisco Morales, kun se oli Juan Tomaseon lippulaivana. Alus sijoitettiin Havannaan, mistä se osallistui huhtikuussa 1781 Pensacolan sotaretkeen ja 1782 Jamaikan sotaretkeen. Alus lähti 1. kesäkuuta 1783 Havannasta mukanaan 240 000 pesoa Cádiziin, jonne se saapui 20. heinäkuuta. Alus lähti 2. syyskuuta San Agustínin ja San Pedro Ápostolin kanssa Cádizista Ferroliin, missä se riisuttiin aseista. Aluksen päällikkönä oli 14. elokuuta 1794 Juan Suarez, kun se oli Cádizissa Basco Moralesin lippulaivana ja myöhemmin Francisco Borjan laivueessa. Alus oli 1795-1796 Cartagenassa, missä se oli telakalla maaliskuussa 1795. Alus palautettiin palvelukseen 6. helmikuuta 1796 päällikkönään Tomás Geraldino y Geraldino. Britannian kuninkaallinen laivasto valtasi 14. helmikuuta 1797 aluksen Cabo de São Vicenten taistelussa, jolloin miehistöstä sai surmansa 58 henkeä mukaan lukien päällikkö Geraldino. Kaatuneiden lisäksi miehistöstä haavoittui 62. Alus saapui 5. lokakuuta Plymouthiin ja amiraliteetti liitti 4. joulukuuta aluksen kuninkaalliseen laivastoon nimellä HMS San Nicolas.Winfield 2005 s. 33 === HMS San Nicolas === Alus otettiin palvelukseen elokuussa 1798 vankilaivana luutnantti William Stylesin valvonnassa. Alus poistettiin palveluksesta joulukuussa 1800. Alus palautettiin vankilaivaksi huhtikuussa 1801 luutnantti Edward Collingwoodin valvonnassa ja poistettiin huhtikuussa 1802. Alus oli vankilaivana vielä heinäkuusta 1803 alkaen luutnantti William Alfreyn ja lokakuusta 1804 alkaen luutnantti William Snow'n valvonnassa. Vuonna 1811 tehtävän vastaanotti luutnantti John Mould. Alus siirrettiin 1814 reserviin ja myytiin 3. marraskuuta 1814 Plymouthissa 3 320 punnalla. == Lähteet == * * === Viitteet === Luokka:San Vicente Ferrer -luokan linjalaivat
Tenoritorvi

Tenoritorvi on b-viritteinen vaskipuhallin. Sen ääniala on oktaavia matalampi kuin b-trumpetilla eli E2-B♭4. Sille kuitenkin kirjoitetaan nuotit kuin trumpetille, oktaavia matalamman äänialan vuoksi vain suurta noonia korkeammalle. Tenoritorvessa on yleensä kolme venttiiliä ja sen putket ovat halkaisijaltaan eufoniumia kapeammat, jotenka äänikin on kapeampi. ==Lähteet== == Aiheesta muualla == Luokka:Vaskipuhaltimet
Esmee Visser

Esmee Visser (s. 27. tammikuuta 1996) on alankomaalainen pikaluistelija. Hän voitti olympiakultaa 5 000 metrillä Pyeongchangissa 2018 ajalla 6.50,23. Aiemmin samana vuonna hän voitti Euroopan-mestaruuden 3 000 metrillä. Hän saavutti 5 000 metrillä MM-hopeaa 2019. Hän voitti 3 000 metrin Euroopan- mestaruuden jälleen 2020. Saman vuoden matkakohtaisissa MM-kilpailuissa hän saavutti pronssia 5 000 metrillä ja oli viides 3 000 metrillä. Hän voitti nuorten maailmanmestaruuden joukkuetakaa-ajossa 2015. Hän sijoittui 3 000 / 5 000 metrin maailmancupin kokonaispisteissä toiseksi kaudella 2018−2019. == Ennätykset == Matka Aika Paikka Päivä 500 m 41,42 Heerenveen 25. tammikuuta 2020 1 000 m 1.19,81 Heerenveen 19. tammikuuta 2019 1 500 m 1.57,69 Heerenveen 27. tammikuuta 2019 3 000 m 3.54,02 Salt Lake City 9. maaliskuuta 2019 5 000 m 6.45,73 Calgary 23. helmikuuta 2019 == Lähteet == * Saavutukset speedskatingnews.info-sivustolla * Profiili iSkate.nl-sivustolla === Viitteet === Luokka:Alankomaalaiset pikaluistelijat Luokka:Alankomaalaiset olympiavoittajat Luokka:Vuonna 1996 syntyneet Luokka:Elävät henkilöt
Gree Electric Appliances

Gree Electric Appliances eli Gree Electric Appliances Inc. of Zhuhai () on suuri, Kiinan johtaviin lukeutuva ilmastointilaite- ja kodinkonevalmistaja. Se on kansainvälinen vientiyritys, jolla on liiketoimintaa 160 maassa. Yhtiön keskeisiä tuotemerkkejä ovat Gree, Tosot ja Kinghome. Forbes Global 2000 -listalla (2015) yhtiö oli maailman suurin kodinkonevalmistaja. Yritys on laajentanut yritysostolla toimintaansa myös sähköautoteollisuuteen (2016). Gree Electric Appliancesin päämaja sijaitsee Zhuhaissa. Yhtiön osake noteerataan Shenzhenin pörssissä. Enemmistöosakas (emoyhtiö) on Zhuhai Gree Group Co., Ltd. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 364. Se luokiteltiin tällä listalla Kiinan 40. suurimmaksi pörssiyritykseksi. Vuonna 2016 Gree Electric oli markkina-arvoltaan neljänneksi suurin Shenzhenin pörssiin listautuneista yrityksistä (148,107 mrd. RMB). Toukokuussa 2017 yhtiön markkina-arvo oli 27,7 miljardia Yhdysvaltain dollaria. Vuoden 2016 liikevaihto oli 15,3 miljardia USD. ==Lähteet== ==Aiheesta muualla== Luokka:Kiinalaiset pörssiyhtiöt Luokka:Kodinkonevalmistajat
Demetrice Nguyen

Demetrice Nguyen (s. 9. kesäkuuta 1994 Compton, Kalifornia) on yhdysvaltalainen näyttelijä. Hänet tunnetaan muun muassa rooleistaan elokuvissa Grudge Match, Pair of Kings, sekä Chris After Earth.http://www.sonypictures.com/movies/afterearth/ == Lähteet == == Aiheesta muualla == * Luokka:Vuonna 1994 syntyneet Luokka:Elävät henkilöt Luokka:Yhdysvaltalaiset näyttelijät
Kyyhkysenmäki

Kyyhkysenmäki on asuinalue Lohikosken kaupunginosan kaakkoispuolella Jyväskylässä. Alue koostuu enimmäkseen 1940- ja 1950-luvuilla rakennetuista omakotitaloista.Jyväskylän karttapalvelu: Rakennustiedot. Kyyhkysenmäen läheisyydessä sijaitsevat Seppälän alueen palvelut sekä Lahjaharjun hautausmaa. == Historiaa == 1920- ja 1930-luvuilla alueelle rakennettiin työläistaloja, joista osa on vielä jäljellä. Jälleenrakennuskaudella 1940- ja 1950-luvuilla valmistui suurin osa alueen taloista. Kyyhkysenmäellä on tehty myös täydennysrakentamista 1960–2010-lukujen aikana. == Lähteet == Luokka:Lohikoski
Shahr-e Babak

Shahr-e Babak (myös Shahr-e Bābak, Shahr-i-Bābak, ja Shahr Bābak)GEOnet Names Server on erittäin vanha kaupunki Kermānin maakunnassa Iranissa. Vuoden 2006 väestönlaskennan mukaan sen väkiluku oli 43 916. Perheitä oli 10 401. == Sijainti == Shahr-e Babak sijaitsee Kermanin maakunnan länsiosassa Iranissa. Sen itäpuolella on Rafsanjan, sen eteläinen raja on Sirjan ja pohjoiseen ja länteen on yhteiset rajat Yazdin maakunnan kanssa. Shahr-e Babak on yksi Iranin vanhimmista kaupungeista, ja sen perustaja on sanottu olevan Ardeshir Babak. Shahr-e Babakissa on monia kyliä, kuten Eshkoor, Barfeh, Hesarooyeh, Sohrab, Estabragh, Riseh ja Paghaleh. ==Lähteet== Luokka:Iranin kaupungit Luokka:Kermān (provinssi)
Herzog (kirja)

Herzog (Herzog) on yhdysvaltalaisen kirjailijan Saul Bellow'n romaani vuodelta 1963. Sen on suomentanut Pentti Saarikoski, ja suomennoksen on julkaissut Tammi. Suomennoksen ensimmäinen painos ilmestyi Keltaisessa kirjastossa vuonna 1965, sittemmin se on ilmestynyt Kurki-sarjassa ja Tammen klassikkopokkarit -sarjassa.Herzog, Kirjasampo Saarikosken suomennosta on kritisoitu, kuten H. K. Riikonen huomauttaa. Romaani kertoo historian professori Moses Elkanah Herzogista, joka ajauduttuaan umpikujaan ja sieltä noustuaan alkaa kirjoittaa kirjeitä niin lähipiirille, ystäville kuin julkisuudenhenkilöillekin.Herzog, takakansi vuoden 1983 painos. Teos sai vuonna 1965 National Book Award for Fiction -palkinnon"National Book Awards – 1965". National Book Foundation. Viitattu 16.2.2018. (Sisältää linkit Bellow'n kiitospuheeseen ja Salvatore Scibonan esseeseen) ja Prix Internationalin. Time-lehti on nimennyt sen niiden sadan parhaan englanninkielisen romaanin joukkoon, jotka ovat ilmestyneet Timen ilmestymisaikana. "About the List: Time's List of the 100 Best Novels", James Kelly, All-Time 100 Novels, Time, 16.10.2005. Viitattu 16.2.2018.Herzog, Richard Lacayo, All-Time 100 Novels, 16.10.2005, Time. Viitattu 16.2.2018. ==Omaelämäkerrallisia aineksia== Herzog kuvastaa monin tavoin Saul Bellow'n omaa henkilöä. Sekä Herzog että Bellow viettivät lapsuutensa Kanadassa, heidän isänsä olivat Venäjältä Pietarista emigroituneita salakuljettajia. Molemmat ovat juutalaisia, asuivat pitkään Chicagossa ja olivat eronneet kaksi kertaa (kirjaa kirjoitettaessa, myöhemmin avioeroja tuli lisää). Herzog on lähes samanikäinen kuin Bellow tämän kirjoittaessa romaania. Valentine Gersbachin henkilöhahmo perustuu Bellow'n pitkäaikaiseen ystävään Jack Ludwigiin, jolla oli suhde Bellow'n toisen vaimonsa Sondran kanssa. (Archive.org) Ramona taas perustuu ranskan kielen professori Rosette Lamontiin, jonka kanssa Bellow seurusteli erottuaan toisesta vaimostaan Sasha Tschacbasovista. Sekä Lamont että Ludwig kirjoittivat Herzogista arvostelun mainitsematta omaelämäkerrallisia aineksia, jälkimmäinen kehui sitä "merkittäväksi läpimurroksi". Kun Bellow'lta kysyttiin yhtäläisyyksistä, hän vastasi: "Minusta sellaiset asiat eivät ole olennaisia. Ne ovat pikku juttuja todellisuudesta, joka on "epäpuhdas", annetaan sen olla. Olkaamme sitä suurempia."Conversations with Saul Bellow, s. 99 ==Lähteet== ==Kirjallisuutta== * Luokka:Vuoden 1964 kirjat Luokka:Yhdysvaltalaiset romaanit
Wuliangye Yibin

Wuliangye Yibin (Wuliangye Yibin Co., Ltd) on kiinalainen, vuonna 1950 perustettu alkoholivalmistaja. Se tunnetaan suurena baijiun valmistajana; yhtiön viinojen pääbrandi on Wuliangye. Alkoholin lisäksi konserniyhtiö (Wuliangye Group Co., Ltd.; aiempi Yibin Wuliangye Distillery) valmistaa tarkkuusmuovituotteita ja autonosia sekä toimii elektroniikan, logistiikan ja liikenteen alueella sekä muilla näihin liittyvillä liiketoiminta-alueilla. Wuliangye Yibinin ja koko konsernin päämaja sijaitsee Yibinissa. Wuliangye Yibin -yhtiön osake noteerataan Shenzhenin pörssissä. Konsernin emoyhtiö on valtiollinen Yibin State-owned Assets Operation Co Ltd. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1106. Vuonna 2016 Wuliangye Yibin oli vuonna 2016 markkina-arvoltaan viidenneksi suurin Shenzhenin pörssiin listautuneista yrityksistä (130,885 mrd. RMB). Toukokuussa 2017 yhtiön markkina-arvo oli 23,5 miljardia Yhdysvaltain dollaria ja vuoden 2016 liikevaihto 3,4 miljardia USD. ==Lähteet== Luokka:Kiinalaiset pörssiyhtiöt Luokka:Alkoholijuomavalmistajat
Herzog

Herzog tarkoittaa muun muassa seuraavia: * Herzog, Saul Bellow'n romaani * USS Herzog, Yhdysvaltain laivaston Cannon-luokan saattuehävittäjä * Herzog & de Meuron, sveitsiläinen arkkitehtitoimisto ==Sukunimi== * Andreas Herzog (s. 1968), itävaltalainen jalkapalloilija ja jalkapallovalmentaja * Chaim Herzog (1918–1997), Israelin presidentti * David Herzog, yhdysvaltalainen saarnaaja ja evankelista * Dieter Herzog (s. 1946), saksalainen jalkapalloilija * Fabrice Herzog (s. 1994), sveitsiläinen jääkiekkoilija * Isaac Herzog (s. 1960), israelilainen poliitikko * Johann Friedrich Herzog (1647–1699), saksalainen lakimies ja runoilija * Maurice Herzog (s. 1950), sveitsiläinen arkkitehti * Roman Herzog (1934–2017), saksalainen kristillisdemokraattinen poliitikko * Rudolf Herzog (1869–1943), saksalainen toimittaja ja kirjailija * Werner Herzog (s. 1942), saksalainen elokuvaohjaaja. ==Katso myös== * Hertzog Luokka:Luettelot henkilöistä sukunimen mukaan
Magui

Magui on Senegalin sivujoen Kolimbinén muodostama järvi Kayesin alueen Kayesin piirissä Malissa. Sen pinta-ala on 247,4 neliökilometriä ja syvyys kolmesta kuuteen metriä. Kuivan savannin keskellä sijaitseva Magui on kasvillisuudeltaan ja eläimistöltään poikkeuksellisen rikas. Se on tärkeä muuttolintujen pysähdyspaikka, jonka lajistoon kuuluvat muun muassa heinätavi, jouhisorsa, pronssi-iibis ja ruskohaikara. Järvellä harjoitetaan maanviljelyä, karjanhoitoa, kalastusta ja keräilyä. Se sai Ramsar-alueen statuksen vuonna 2004. ==Lähteet== Luokka:Kayesin piiri Luokka:Malin järvet Luokka:Malin Ramsar-alueet Luokka:Senegalin vesistö
Hertzog

Hertzog on sukunimi: * J. B. M. Hertzog (1866–1942), eteläafrikkalainen sotilas ja poliitikko * Paul Hertzog, yhdysvaltalainen elokuvasäveltäjä ==Katso myös== * Herzog
CRRC

CRRC on kiinalainen, maailman suurin vetureita sekä rautatie- ja metrovaunuja valmistava konserniyhtiö. Konserni rakentaa myös moottoreita ja tuulivoimaloita sekä muita kulkuvälineitä. CRRC:n päämaja sijaitsee Pekingissä, mutta yhtiöllä on tehtaita monella paikkakunnalla; tytäryhtiöitä on kaikkiaan 46. Yhtiö on rakentanut rautatiekalustotehtaan myös Malesiaan ja ostanut Argentiinasta sikäläisen Emprendimientos Ferroviarios -vaunutehtaan Yhtiön palveluksessa on yli 180 000 työntekijää. CRRC:n osake noteerataan sekä Shanghain että Hongkongin pörssissä. Enemmistöomistaja on Kiinan valtio. Yhtiö tulkitsee Kiinassa vuonna 1881 ensimmäisen, "Kiinan raketiksi" nimetyn höyryveturinsa valmistaneen Xugezhuangin konepajan (Xugezhuang Machinery Works) historiansa lähtökohdaksi. Uudemman kehityksen taustalla on vuonna 1986 muodostettu China National Railway Locomotive & Rolling Stock Industry Corporation -yhtiö, joka vuonna 2000 jaettiin kahtia perustamalla China CNR Corporation ja CSR Corporation Limited. Vuonna 2009 CNR listautui pörssiin. Yhtiöt yhdistettiin jälleen kesäkuussa 2015, kun CRRC muodostettiin. CRRC ja sen edeltäjät ovat voittaneet erittäin suuria tarjouskilpailuja tai hankkeita ulkomailla niin Intiassa, Lontoossa, Valko-Venäjällä, Indonesiassa kuin Yhdysvalloissakin. CRRC valmistaa junat Indonesian suurnopeusjunahankkeeseen. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 235. Toukokuussa 2017 yhtiön markkina-arvo oli 42,6 miljardia Yhdysvaltain dollaria ja vuoden 2016 liikevaihto 34,2 miljardia USD. ==Kuvia== Kuva:201705 G1305 waits for depature at Shanghai Hongqiao Station.jpg|Kiinan rautateiden CRH380A-juna Shanghain Hongqiaon asemalla. Kuva:CR400AF-2022 at Shoupakou (20171017091040).jpg|Kiinan rautateiden CR400AF. Kuva:CJ6-0601@BCR (20170328163934).jpg|CJ6-0601 yhtiön Zhuzhoun tehtailta. Kuva:2016 CRRC electric bus C12. Spielvogel.jpg|CRRC:n sähköbussi (2016). ==Lähteet== ==Aiheesta muualla== Luokka:Kiinalaiset pörssiyhtiöt Luokka:Rautatiekalustovalmistajat
Reposaaren seurakunta

Reposaaren seurakunta oli Turun arkkihiippakuntaan kuulunut Suomen evankelis- luterilaisen kirkon seurakunta, joka toimi Reposaaren alueella Porissa. == Historia == Reposaaren alue erotettiin Ulvilasta Porin satama-alueeksi jo vuonna 1604, mutta siitä tuli rukoushuonekunta Porin seurakunnan alaisuudessa vasta vuonna 1876, joina aikoina Porin seurakunta lopullisesti erotettiin Ulvilan seurakunnasta. Reposaaresta tuli itsenäinen emäseurakunta 1929, mutta se säilytti yhtenäisen talouden Porin kanssa. Vuonna 2015 Reposaaren seurakunta yhdistyi yhdessä Pihlavan seurakunnan ja Ahlaisten seurakunnan kanssa uudeksi Meri-Porin seurakunnaksi. == Lähteet == Luokka:Entiset Turun arkkihiippakunnan seurakunnat Luokka:Porin seurakunnat
Pihlavan seurakunta

Pihlavan seurakunta oli Turun arkkihiippakuntaan kuulunut Suomen evankelis- luterilaisen kirkon seurakunta, joka toimi Pihlavan alueella Porissa. == Historia == Vuonna 1961 jaettiin Porin maa- ja kaupunkiseurakunta Keski-Porin, Länsi-Porin ja Pihlavan seurakunniksi. Pihlavan seurakuntaan kuului Porin pohjoisosa. Vuonna 2015 Pihlavan seurakunta yhdistyi yhdessä Reposaaren seurakunnan ja Ahlaisten seurakunnan kanssa uudeksi Meri-Porin seurakunnaksi. == Lähteet == Luokka:Entiset Turun arkkihiippakunnan seurakunnat Luokka:Porin seurakunnat
Jani Nurkkala

Jani Nurkkala (s. 31. tammikuuta 1997 Ruukki) on suomalainen jääkiekkoilija, joka pelaa Suomi-sarjajoukkue JHT Kalajoessa. Hän on pelipaikaltaan oikea laitahyökkääjä. ==Ura== Nurkkala on Raahe-Kiekon kasvatti. Hän siirtyi C-juniori-ikäisenä Oulun Kärppiin, josta Nurkkala siirtyi 15-vuotiaana Kiekko- Laserin C-nuoriin kaudeksi 2012–2013. Hän jakoi joukkueen sisäisen maalipörssin voiton Matias Mustosen kanssa sekä C-nuorten SM-sarjassa 17 osumallaan että C-nuorten Mestiksessä 19 osumallaan. Kaudeksi 2013–2014 Nurkkala siirtyi JYPiin, mutta kesken kauden hän palasi kuitenkin Oulun Kärppiin ja siirtyi seuran B-nuoriin. Kaudella 2014–2015 Nurkkala oli joukkueen paras maalintekijä 20 osumallaan. Kaudeksi 2016–2017 Nurkkala siirtyi pelaamaan A-nuorten SM-liigaa Mikkelin Jukureihin, jotka nostettiin sarjaan seuran miesten joukkueen saatua paikan SM-liigasta. Hän jakoi Jukureiden sisäisen pistepörssin voiton Mikael Vasaran ja Tatu Vihavaisen kanssa tehoilla 14+21=35. Kaudella 2017–2018 Nurkkala oli Jukureiden paras maalintekijä ja jakoi joukkueen sisäisen pistepörssin voiton Perttu Kiesilän kanssa tehoilla 16+15=31. Hän debytoi samalla kaudella myös Jukureiden SM- liigajoukkueessa, jossa Nurkkala pelasi kolme runkosarjaottelua ilman tehopisteitä. Hän teki liigadebyyttinsä 16. helmikuuta 2018 Kalevan Palloa vastaan. Nurkkala merkittiin joukkueen nelosketjun oikeaan laitaan Valtteri Hotakaisen ja Ilmari Pitkäsen viereen. Nurkkala sai ottelussa jääaikaa 8.37 minuuttia. Nurkkala siirtyi kaudeksi 2018–2019 vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Kalmar HC:hen. Hän pelasi siellä vain yhden ottelun, kunnes Nurkkala siirtyi lokakuussa 2018 sarjatasoa alemmas HockeyTvåan-joukkue Ulricehams IF:ään. Neljän siellä pelatun ottelun jälkeen hänen sopimustaan jatkettiin kauden 2018–2019 loppuun. Nurkkalan kausi jäi hieman rikkonaiseksi loukkaantumisen vuoksi. Kaudeksi 2019–2020 Nurkkala siirtyi vuoden mittaisella sopimuksella Suomi-sarjajoukkue JHT Kalajokeen. Hän oli pudotuspeleissä neljällä osumallaan joukkueen paras maalintekijä Jere Espon kanssa. ==Tilastot== 2017–2018 Jukurit SM-liiga 3 0 0 0 0 – – – – – 2018–2019 Kalmar HC Ruotsi I 1 0 0 0 0 – – – – – Ulricehamns IF Ruotsi II 24 3 6 9 6 – – – – – 2019–2020 JHT Suomi-sarja 35 12 14 26 6 5 4 1 5 2 1 kausi yhteensä SM-liiga 3 0 0 0 0 – – – – – 1 kausi yhteensä Suomi-sarja 35 12 14 26 6 5 4 1 5 2 ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1997 syntyneet Luokka:Elävät henkilöt
Ville Räsänen (yleisurheilija)

Ville Räsänen (s. 18. maaliskuuta 1977) on suomalainen keihäänheittäjä. Hän sijoittui hopealle alle 23-vuotiaiden Euroopan-mestaruuskilpailuissa vuonna 1999 ennätystuloksellaan 78,36. Räsänen edustaa Pyhäselän Urheilijoita ja häntä on valmentanut Jarmo Hirvonen. == Lähteet == * Luokka:Suomalaiset keihäänheittäjät Luokka:Vuonna 1977 syntyneet Luokka:Elävät henkilöt
Powszechny Zakład Ubezpieczeń

PZU eli Powszechny Zakład Ubezpieczeń S.A. on puolalainen täyden palvelun vakuutusyhtiö, jonka päämaja sijaitsee Varsovassa. Yhtiö on perustettu vuonna 1803. PZU:n osake noteerataan Varsovan pörssissä, jonka WIG20-osakeindeksissä yhtiön osake on painoarvoltaan kolmanneksi merkittävin osake (13. helmikuuta 2018 paino 11,8 %). Yhtiö on yksi suurimpia rahoitusalan yrityksiä Puolassa ja itäisen Keski-Euroopan alueella. thumb|left|180px|PZU:n pääkonttori Varsovassa. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1026. Se luokiteltiin tällä listalla Puolan kolmanneksi suurimmaksi pörssiyritykseksi. Yhtiön markkina-arvo oli 8,1 miljardia Yhdysvaltain dollaria (toukokuussa 2017) ja liikevaihto 6,38 miljardia USD (2016). ==Lähteet== ==Aiheesta muualla== Luokka:Puolalaiset pörssiyhtiöt Luokka:Vakuutusalan palveluntarjoajat Luokka:Puolalaiset valtionyhtiöt
Urheilu-Suomi

__NOTOC__ Urheilu-Suomi on Saimaa-yhtyeen kolmas studioalbumi, joka julkaistiin 22. joulukuuta 2017. Yhtyeen keulahahmo Matti Mikkola on ottanut musiikillisia vaikutteita 1980-luvun tietokonepeleistä ja televisiosarjoista, kuten Commodore 64:stä ja Ritari Ässästä. Albumi debytoi Suomen virallisen listan yhdeksännellä sijalla, ja nousi toisella listaviikollaan kahdeksannelle sijalle. == Taustaa == Yleisradio oli tilannut Mikkolalta tunnuskappaleen saman nimiseen dokumenttisarjaan tietyillä ehdoilla, mikä ei sävellystyön edetessä tyydyttänyt Mikkolaa. Kappale sattuikin syntymään vapautuneesti musiikkibisnekseen turhautuneissa tunnelmissa, vaikka hän halusikin tehdä musiikkia mieluummin Saimaa-yhtyeen kanssa kuin yksin. Mikkola viestitti dokumenttisarjan tekijöille, että ”jos oltaisiin Ruotsissa tai Norjassa, sarjan musiikin tekisi joku indiebändi.” Ylen väki piti ehdotusta niin ikään hyvänä, ja Mikkola päätyi säveltämään tunnuskappaleen lisäksi kokonaisen soundtrackin Saimaan kanssa. Musiikin tekeminen urheilu edellä oli Mikkolasta kiehtova ja naurattava ajatus, jota hän kommentoi seuraavanlaisesti: == Kappaleet == == Kokoonpano == === Saimaa-yhtye === * Matti Mikkola – kitara, instrumentaatio, tuottaja, miksaaja * Eppu Kosonen – rummut, laulu, tuottaja, miksaaja * Thomas Rönnholm – rummut * Toni Kulku – lyömäsoitin, marimba * Juho Kanervo – basso * Jesper Anastasiadis – laulu, akustinen kitara, basso * Juhani Grönroos – kitara, taustalaulu * Juha Kuoppala – kosketinsoitin, syntetisaattori * Mikael Myrskog – syntetisaattori, kosketinsoitin * Jari Kankare – huilu, saksofoni === Muut muusikot === * Niklas Hagmark – sello * Tommi Suutarinen – oboe * Juho Viljanen – pasuuna * Janne Toivonen – trumpetti * Anette Grevberg – alttoviulu * Annukka Nevalainen-Lius – viulu * Sirkku Hilanko – viulu * Eero Sinikannel – luenta, äänet * Laura Närhi – kuorolaulu * Pauliina Kokkonen – kuorolaulu * Jonna Kärkkäinen – kuorolaulu (kappale 12) * Yona – kuorolaulu, luenta (kappale 12) * Okke Komulainen – skrätsit (kappale 9) === Tuotanto === * Arttu Peljo – miksaaja * Svante Forsbäck – masteroija * Jussi Karjalainen – grafiikka * Rauno Miettinen – valokuvat * Tero Ahonen – valokuvat * Veikko E. Nurminen – valokuvat * Pekka Laine – konsultantti * Perttu Mäkelä – A&R; == Lähteet == == Aiheesta muualla == * Urheilu-Suomi discogs.com -sivustolla Luokka:Vuoden 2017 soundtrackit Luokka:Saimaan albumit Luokka:Matti Mikkolan tuottamat albumit
Kaarihännät

Kaarihännät (Elionurus) on heinäkasvien (Poaceae) heimoon kuuluva kasvisuku. Sukuun kuuluu 15 lajia. == Lajeja == * Elionurus barbiculmis * Elionurus bilinguis * Elionurus ciliaris * Elionurus citreus * Elionurus elegans * Elionurus euchaetus * Elionurus hensii * Elionurus hirtifolius * Elionurus lividus * Elionurus muticus * Elionurus planifolius * Elionurus platypus * Elionurus royleanus – afrikankaarihäntä * Elionurus tripsacoides * Elionurus tristis == Lähteet == == Aiheesta muualla == * Kassu – Kasvien suomenkieliset nimet: Kaarihännät (Elionurus) * Encyclopedia of Life (EOL): Elionurus * Integrated Taxonomic Information System (ITIS): Elionurus * United States Department of Agriculture (USDA): Elionurus Luokka:Heinäkasvit
Erik Arppe

Erik Reinhold Arppe (27. huhtikuuta 1892 Helsinki – 7. elokuuta 1977 Tampere) oli suomalainen taiteilijanimiä Eric Reinhold ja Lapin Noita käyttänyt taikuri. Hän toimi myöhemmin myös parturina Kemijärvellä. Sirkusteltta-blogi 2.8.2013 : Taikuri, noita ja parturi Erik ArppePäivi Rahikainen : Manipulaattorista Lapin Noidaksi – taikuri Erik Arppe, Raito 2008 Arppe kiinnostui jo lapsena taikatempuista nähtyään ulkomaisten taikureiden esityksiä. Hän sai sitten 1909 taikatemppujen tekoon yksityisopetusta Tohtori Faust taiteilijanimeä käyttäneeltä tanskalaissyntyiseltä Christian Lind- Hansenilta jolla oli taikavälinekauppa Helsingissä. Omat esityksensä Arppe aloitti 1911 eräässä helsinkiläisessä elokuvateatterissa. Hän sai vielä ideoita uusiin taikatemppuihin vuonna 1912 Helsingissä Maxim- elokuvateatterissa esiintyneeltä tunnetulta illusionistilta Chevalier Ernest Thornilta. Arppe käytti ensimmäisen maailmansodan jälkeen taiteilijanimeä Eric Reinhold. Hänen tunnetuin taikatemppunsa oli ilmaan kohoava Phantom-niminen nainen ja tämä temppu oli hänen ohjelmassaan vuosina 1924–1934. Frakkia esiintymisasunaan käyttäneen Arppen temppuja pidettiin nerokkaina ja loppuun saakka viimeisteltyinä. Arppe muutti 1924 Helsingistä Kemijärvelle ja perusti sinne parturiliikkeen. Hän meni 1926 naimisiin romaniheimoon kuuluneen Fanni Flinkin kanssa joka toimi sitten kampaajana Arppen liikkeessä. Vuonna 1934 Arppella oli parturi- ja kampaamoliike myös Rovaniemellä hotelli Lipposen alakerrassa. Arppe joutui lopettamaan taikuriesiintymisensä kun hänen taikurivälineistönsä tuhoutui Lapin sodan aikana syksyllä 1944 Kemijärvellä. Sotien jälkeen Arppe piti vaimonsa kanssa parturi- ja kampaamoliikettä Kemijärvellä Annaliisankadun varrella Vahtolan talossa jossa heillä oli myös asunto. Arppe tutustui 1950-luvun alussa taikuri Solmu Mäkelään ja liittyi alan harrastajien vuonna 1945 perustaman Suomen Taikapiirin jäseneksi. Hän hankki uusia taikurivälineitä ja esitti taikatemppujaan alan kansainvälisissä kokouksissa Itävallassa elokuussa 1958 ja 1967 Baden-Badenissa tyyliteltyyn lapinpukuun pukeutuneena. Kemijärvellä Arppe harrasti myös näyttelemistä ja oli mukana paikallisen VPK:n torvisoittokunnassa. Vahtolan talo jossa Arppen liike ja asunto sijaitsivat tuhoutui tulipalossa kesäkuussa 1970. Talon ulkorakennuksessa säilyi kuitenkin jonkin verran Arppen taikurivälineistöä ja taikurilehtiä. Vaimonsa kuoltua vuoden 1970 lopulla Arppe muutti Kemijärveltä Turkuun. Hän kuoli Tampereella elokuun alussa 1977 ollessaan tulossa käymään Kemijärvellä. Kemijärven kotiseutumuseon kokoelmissa on Arppen parturintuoli sekä hänen tulipalolta säästynyttä taikurivälineistöään. == Lähteet == Luokka:Suomalaiset taikurit Luokka:Vuonna 1892 syntyneet Luokka:Vuonna 1977 kuolleet
Einar Hagman

Einar August Hagman (22. marraskuuta 1887 Vöyri – 1. elokuuta 1963 Vaasa) oli suomalainen toimittaja ja pakinoitsija. Hän työskenteli Vaasassa ilmestyneessä Vasabladet-lehdessä vuosina 1906–1955, ja kirjoitti siihen pakinoita nimimerkillä ”Neger”. Lisäksi hän kirjoitti näytelmiä Wasa Teaterille. Toinen Hagmanin käyttämä nimimerkki oli ”Masque”. Einar Hagmanin puoliso oli Gertrud Atalida Ingman. Heidän poikansa oli toimittaja Kaj Hagman, joka julkaisi isänsä pakinoista toimittamansa kirjan Ur dagboken vuonna 1981. == Teokset == * == Lähteet == Luokka:Suomalaiset toimittajat Luokka:Pakinoitsijat Luokka:Suomalaiset näytelmäkirjailijat Luokka:Vuonna 1887 syntyneet Luokka:Vuonna 1963 kuolleet
Bayonetta 2

Bayonetta 2 on Platinum Gamesin kehittämä ja Nintendon julkaisema toimintapeli. Peli on julkaistu Wii U:lle vuonna ja Nintendo Switch -alustalle vuonna . Peli on seuraaja vuoden 2009 pelille Bayonetta. == Vastaanotto == Pelin Wii U -versio on saanut täydet 10/10 pistettä GameSpotin arvostelussa. == Ääninäyttelijät == ===Alkuperäiset=== ===Englanninkieliset=== == Lähteet == == Aiheesta muualla == * * * * Pelin tiedot Nintendon sivuilla * Behind the Voice Actors -sivustolla Luokka:Vuoden 2014 videopelit Luokka:Bayonetta Luokka:Wii U -pelit Luokka:Nintendo Switch -pelit Luokka:Toimintapelit Luokka:Platinum Games